
PARLAMENTUL ROMÂNIEI

CAMERA DEPUTAŢILOR


Comisia pentru industrii 


Comisia juridică, de disciplină



  și servicii 




       

și imunități


   Nr. 4c-3/243/2022 



            Nr. 4c-13/260/2022

București, 22.06.2022

BIROUL PERMANENT

AL

CAMEREI DEPUTAŢILOR


Vă înaintăm, alăturat, Raportul comun asupra proiectui de Lege pentru aprobarea Ordonanţei de urgenţã a Guvernului nr.19/2022 privind unele măsuri referitoare la garanţiile de bună execuţie constituite în cadrul contractelor de achiziţie publică şi al contractelor sectoriale, transmis cu adresa nr. PLx 172/2022 din 11 aprilie 2022.


În raport de obiectul și conținutul său, proiectul de lege face parte din categoria legilor ordinare.

În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.



PREŞEDINTE, 



    PREȘEDINTE


       SÁNDOR BENDE 

    LAURA-CĂTĂLINA VICOL-CIORBĂ

[image: image2.jpg]



PARLAMENTUL ROMÂNIEI

CAMERA DEPUTAŢILOR



Comisia pentru industrii 

Comisia juridică, de disciplină




   și servicii 




       și imunități



      Nr. 4c-3/243/2022 



 Nr. 4c-13/260/2022

București, 22.06.2022

RAPORT COMUN
asupra proiectului de Lege pentru aprobarea Ordonanţei de urgenţã a Guvernului nr.19/2022 privind unele măsuri referitoare la garanţiile de bună execuţie constituite în cadrul contractelor de achiziţie publică şi al contractelor sectoriale

În conformitate cu prevederile art.95 și ale art.117 alin.(3) din Regulamentul Camerei Deputaților, republicat, cu modificările și completările ulterioare, Comisia juridică, de disciplină și imunități și Comisia pentru industrii și servicii au fost sesizate spre dezbatere în fond, în procedură de urgență, cu  proiectul de Lege pentru aprobarea Ordonanţei de urgenţã a Guvernului nr.19/2022 privind unele măsuri referitoare la garanţiile de bună execuţie constituite în cadrul contractelor de achiziţie publică şi al contractelor sectoriale, transmis cu adresa nr.PLx 172 din 11 aprilie 2022, înregistrat la Comisia juridică, de disciplină și imunități sub nr.4c-13/260 din 12  aprilie 2022. 

Senatul, în calitate de primă Cameră sesizată, a adoptat proiectul de lege în condițiile art. 115 alin. (5) teza a III-a din Constituția Romîniei, republicată..

Consiliul Legislativ, cu avizul nr.200/01.03.2022, avizează favorabil proiectul de ordonanță de urgență, cu observaţii şi propuneri. 
Comisia pentru apărare, ordine publică și siguranță națională, în ședința din 20 aprilie 2022, a avizat favorabil proiectul de lege.


Comisia pentru administrație publică și amenajarea teritoriului, în ședința din 5 mai 2022, a avizat favorabil proiectul de lege.

 Ordonanța de uregență care face obiectul proiectului de lege reglementează măsuri referitoare la garanţiile de bună execuţie constituite în cadrul contractelor de achiziţie publică şi al contractelor sectoriale, având în vedere iminenţa falimentului unui asigurător cu cotă de piaţă ridicată pe segmentul asigurărilor, pentru a evita riscul major de neutilizare a fondurilor europene
Potrivit prevederilor art. 62 şi ale art. 64 din Regulamentul Camerei Deputaților, republicat cu modificările şi completările ulterioare, Comisia juridică, de disciplină și imunități a dezbătut proiectul de lege în data de 21.06.2022, iar Comisia pentru industrii și servicii a dezbătut proiectul în data de 22.06.2022. La lucrările celor două comisii au fost prezenți deputați conform listelor de prezență. 


În urma dezbaterilor și a opiniilor exprimate, membrii celor două comisii au hotărât, cu majoritate de voturi, să propună plenului Camerei Deputaților adoptarea proiectului de Lege pentru aprobarea Ordonanţei de urgenţã a Guvernului nr.19/2022 privind unele măsuri referitoare la garanţiile de bună execuţie constituite în cadrul contractelor de achiziţie publică şi al contractelor sectoriale, cu amendamente admise prevăzute în anexa nr. 1 și amendamente respinse prevăzute în anexa nr. 2, anexe care fac parte integrantă din prezentul raport comun.   

În raport de obiectul și conținutul său, proiectul de lege face parte din categoria legilor ordinare.

Potrivit dispoziţiilor art.75 din Constituţia României, republicată, şi ale art.92 alin. (9)  pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.



PREŞEDINTE, 



   
PREȘEDINTE


         SÁNDOR BENDE 

    
LAURA-CĂTĂLINA VICOL-CIORBĂ



SECRETAR, 





SECRETAR,


OANA MARCIANA ÖZMEN 
    
       LADÁNYI LÁSZLÓ-ZSOLT
Șef birou,
Neicu Cristina






Consilier parlamentar, Manole Florica

Anexa nr.1

AMENDAMENTE ADMISE
	Nr. crt.
	Text OUG nr. 19/2022
	Text adoptat de Senat
	Amendamente admise/autor
	Motivare

	1. 
	
	LEGE

Pentru aprobarea Ordonanței de urgență a Guvernului nr. 19/2022 privind unele măsuri referitoare la garanţiile de bună execuţie constituite în cadrul contractelor de achiziţie publică şi al contractelor sectoriale
	Nemodificat


	

	2. 
	
	Articol unic. – Se aprobă Ordonanței de urgență a Guvernului nr. 19 din 2 martie 2022 privind unele măsuri referitoare la garanţiile de bună execuţie constituite în cadrul contractelor de achiziţie publică şi al contractelor sectoriale, publicată în Monitorul Oficial al României, Partea I, nr. 216 din 4 martie 2022.
	Articol unic.- Se aprobă Ordonanța de urgență a Guvernului nr.19 din 2 martie 2022 privind unele măsuri referitoare la garanțiile de bună execuție constituite în cadrul contractelor de achiziție publică și al contractelor sectoriale, publicată în Monitorul Oficial al României, Partea I, nr.216 din 4 martie 2022, cu următoarele modificări și completări:

Autor: Comisia juridică, de disciplină și imunități
	

	3. 
	ORDONANŢĂ DE URGENŢĂ 

privind unele măsuri referitoare la garanţiile de bună execuţie constituite în cadrul contractelor de achiziţie publică şi al contractelor sectoriale
	
	Nemodificat


	

	4. 
	Art. 1 - (1) Prezenta ordonanţă de urgenţă se aplică pentru următoarele categorii de contracte, aferente obiectivelor/proiectelor de investiţii finanţate, integral sau parţial, din fondurile publice prevăzute la art. 2 alin. (1) pct. 27 din Legea nr. 500/2002 privind finanţele publice, cu modificările şi completările ulterioare, şi, respectiv, la art. 2 alin. (1) pct. 32 din Legea nr. 273/2006 privind finanţele publice locale, cu modificările şi completările ulterioare, precum şi celor finanţate, integral sau parţial, din fondurile proprii ale autorităţilor/entităţilor contractante prevăzute la art. 4 alin. (1) din Legea nr. 98/2016 privind achiziţiile publice, cu modificările şi completările ulterioare, şi la art. 4 alin. (1) din Legea nr. 99/2016 privind achiziţiile sectoriale, cu modificările şi completările ulterioare:

a) contractele de achiziţie publică, definite la art. 3 alin. (1) lit. m)-o) din Legea nr. 98/2016, cu modificările şi completările ulterioare;

b) contractele sectoriale, definite la art. 3 alin. (1) lit. l)-n) din Legea nr. 99/2016, cu modificările şi completările ulterioare;

c) contractele de achiziţie publică în domeniile apărării şi securităţii, definite la art. 3 pct. 11-13 din Ordonanţa de urgenţă a Guvernului nr. 114/2011 privind atribuirea anumitor contracte de achiziţii publice în domeniile apărării şi securităţii, aprobată cu modificări şi completări prin Legea nr. 195/2012, cu modificările şi completările ulterioare;

d) contractele de achiziţie publică, definite la art. 3 lit. f) din Ordonanţa de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări şi completări prin Legea nr. 337/2006, cu modificările şi completările ulterioare.

(2) În cazul contractelor prevăzute la alin. (1), aflate în curs de derulare, pentru care este necesară constituirea unei noi garanţii de bună execuţie ca urmare a retragerii autorizaţiei de funcţionare a societăţii de asigurări care a emis instrumentul de garantare, la solicitarea autorităţilor/entităţilor contractante, se constituie o nouă garanţie de bună execuţie, prin oricare dintre modalităţile prevăzute la art. 40 alin. (1) şi (3) din Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016, cu modificările şi completările ulterioare, respectiv la art. 46 alin. (1) şi (3) din Normele metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achiziţiile sectoriale, aprobate prin Hotărârea Guvernului nr. 394/2016, cu modificările şi completările ulterioare, de la data intrării în vigoare a prezentei ordonanţe de urgenţă până la momentul expirării termenului prevăzut la art. 262 alin. (32) din Legea nr. 85/2014 privind procedurile de prevenire a insolvenţei şi de insolvenţă, cu modificările şi completările ulterioare, respectiv 90 de zile de la data pronunţării hotărârii de deschidere a procedurii de faliment, dar nu mai târziu de 31 ianuarie 2023.

(3) În cazul în care obiectul contractului permite efectuarea de recepţii parţiale ale produselor/serviciilor/lucrărilor, respectiv dacă există părţi/obiecte din acesta care sunt distincte din punct de vedere fizic şi funcţional, autoritatea/entitatea contractantă solicită constituirea unei noi garanţii de bună execuţie astfel:

a) pentru produsele/serviciile/lucrările recepţionate - minimum 30% din valoarea garanţiei iniţiale aferente acestora, cu condiţia ca, în cazul contractelor de lucrări, riscul pentru vicii ascunse să fie minim;

b) pentru produsele/serviciile/lucrările rămase de furnizat/prestat/executat - 100% din valoarea garanţiei iniţiale aferente acestora.
	
	(1) Nemodificat

1. La articolul 1, alineatul (2) se modifică și va avea următorul cuprins:

„(2) În cazul contractelor prevăzute la alin. (1), aflate în curs de derulare sau în procedură de achiziție publică sau pentru care urmează a fi organizată o procedură de achiziție publică, pentru care este necesară constituirea unei noi garanţii de bună execuţie ca urmare a retragerii autorizaţiei de funcţionare a societăţii de asigurări care a emis instrumentul de garantare sau constituirea unei garanții de bună execuție ca urmare a atribuirii contractului de achiziție publică/ contractelor sectoriale la solicitarea autorităţilor/entităţilor contractante, se constituie o garanţie de bună execuţie, prin oricare dintre modalităţile prevăzute la art. 40 alin. (1) din Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016, cu modificările şi completările ulterioare, respectiv la art. 46 alin. (1) din Normele metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achiziţiile sectoriale, aprobate prin Hotărârea Guvernului nr. 394/2016, cu modificările şi completările ulterioare, de la data intrării în vigoare a prezentei ordonanţe de urgenţă până la momentul expirării termenului prevăzut la art. 262 alin. (32) din Legea nr. 85/2014 privind procedurile de prevenire a insolvenţei şi de insolvenţă, cu modificările şi completările ulterioare, respectiv 90 de zile de la data pronunţării hotărârii de deschidere a procedurii de faliment, dar nu mai târziu de 31 ianuarie 2023.”

Autor: deputat Simonis Alfred-Robert
(3) Nemodificat
2. La articolul 1, după  alineatul (3) se introduc două noi alineate, alineatele (4) și (5), cu următorul cuprins: 

„(4) În cazul în care părţile contractante convin, pentru contractele aflate în execuție, autoritatea/entitatea contractantă solicită constituirea unei noi garanții de bună execuție astfel:

a) pentru produsele/serviciile/lucrările executate – minimum 30% din valoarea garanției inițiale aferente acestora, cu condiția ca acestea să fie certificate de către dirigintele de șantier și/sau inginerul/supervizorul/consultantul, după caz, și aprobate de autoritatea/entitatea contractantă, iar în cazul contractelor de lucrări, riscul pentru vicii ascunse să fie minim;
b) pentru produsele/serviciile/lucrările rămase de furnizat/prestat/executat - 100% din valoarea garanţiei iniţiale aferente acestora. 

(5) În cazul în care părţile contractante convin, instrumentele de garantare constituite sub forma asigurărilor de garanții prevăzute la art. 40 alin. (1) lit. b)  din Normele metodologice de aplicare a prevederilor referitoare la atribuirea contractului de achiziție publică/acordului-cadru din Legea nr.98/2016 privind achizițiile publice, aprobate prin Hotărârea Guvernului nr. 395/2016, cu modificările şi completările ulterioare, respectiv la art. 46 alin. (1) lit. b)  din Normele metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achiziţiile sectoriale, aprobate prin Hotărârea Guvernului nr. 394/2016, cu modificările şi completările ulterioare, pot avea forma juridică de contract de coasigurare în sensul prevederilor art. 2.239 din Legea nr. 287/2009 privind Codul civil, republicată, cu modificările și completările ulterioare, sau de coasigurare comunitară în sensul prevederilor art. 125 din Legea nr. 237/2015 privind autorizarea şi supravegherea activităţii de asigurare şi reasigurare, cu modificările şi completările ulterioare.”

Autori: Barbu Florin-Ionuț – PSD, Iancu Marius Ionel – PSD, Grup PSD


	Amendamentul are in vedere situatiile in care garantiile de buna executie constituite la contractare si-au pierdut valabilitatea ca urmare a insolventei/falimentul asiguratorului, situatii ce pot genera probleme legate de constituirea de noi garanții în cadrul contractelor de achiziţie publică aflate în derulare.

Astfel de probleme pot fi de natură să blocheze finalizarea unor proiecte majore de investiţii și să afecteze în mod negativ implementarea acestora. Amendamentul creaza cadrul necesar constituirii unor noi garantii care sa recunoasca stadiul lucrarilor/serviciilor aflate in executie.

Amendamentul propus are în vedere  situațiile în care încetarea contractelor de asigurări de garanții recunoscute de legislația în domeniul achizițiilor publice, ca instrumente de garantare, poate genera probleme legate de constituirea de noi garanții, în special de bună execuție în cadrul contractelor de achiziţie publică aflate în derulare.

Astfel de probleme pot fi de natură să blocheze implementarea unor proiecte majore de investiţii și să afecteze în mod negativ gradul de absorbţie a fondurilor europene.

Constituirea asigurărilor sub forma contractelor de coasigurare permite dispersia /împărțirea unui risc unic între două sau mai multe societăți de asigurare, ceea ce creează premisele unui acces mai facil al antreprenorilor la instrumente de garantare de tipul asigurărilor de garanții.

	5. 
	Art. 2 - (1) În cazul în care părţile contractante convin, noua garanţie de bună execuţie prevăzută la art. 1 alin. (2) se poate constitui prin următoarele modalităţi:

a) prin reţineri succesive din sumele datorate pentru facturi parţiale, fără a fi necesară îndeplinirea condiţiei prevăzute la art. 40 alin. (3) din Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016, cu modificările şi completările ulterioare, respectiv la art. 46 alin. (3) din Normele metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achiziţiile sectoriale, aprobate prin Hotărârea Guvernului nr. 394/2016, cu modificările şi completările ulterioare;

b) prin combinarea a două sau mai multe dintre modalităţile de constituire prevăzute de lege, cu condiţia ca acestea să fie constituite concomitent.

(2) Prevederile alin. (1) se aplică şi în cazul contractelor cărora le sunt aplicabile prevederile Hotărârii Guvernului nr. 1/2018 pentru aprobarea condiţiilor generale şi specifice pentru anumite categorii de contracte de achiziţie aferente obiectivelor de investiţii finanţate din fonduri publice.

(3) În situaţia prevăzută la alin. (1) lit. a), autoritatea/entitatea contractantă stabileşte mecanismul de constituire a noii garanţii de bună execuţie prin reţineri succesive din sumele datorate, ţinând cont atât de complexitatea contractului şi riscurile asociate, cât şi de stadiul fizic şi valoric al execuţiei acestuia.

(4) În situaţia prevăzută la alin. (1) lit. b), autoritatea/entitatea contractantă stabileşte mecanismul de combinare a modalităţilor de constituire a garanţiilor de bună execuţie şi ordinea executării acestora.
	
	3. La articolul 2, partea introductivă și litera b) ale alineatului (1) se modifică și va avea următorul cuprins:

„Art. 2 - (1) În cazul în care părţile contractante convin, garanţia de bună execuţie prevăzută la art. 1 alin. (2) se poate constitui prin următoarele modalităţi:

a) Nemodificat
...................................................
b) prin combinarea a două sau mai multe dintre modalităţile de constituire prevăzute de lege.”

Autor: deputat Simonis Alfred-Robert

4. La articolul 2, după litera b) a alineatului (1) se introduce o nouă literă, litera c), cu următorul cuprins:

„c) printr-un instrument de garantare emis în condițiile legii de orice instituție financiară sau societate de asigurări  fără a fi necesară îndeplinirea condiției prevăzute la art.40 alin.(3) din Normele metodologice de aplicare a prevederilor referitoare la atribuirea contractului de achiziție publică/acordului-cadru din Legea nr.98/2016 privind achizițiile publice, aprobate prin Hotărârea Guvernului nr.395/2016, cu modificările și completările ulterioare, respectiv la art.46 alin.(3) din Normele metodologice de aplicare a prevederilor referitoare la atribuirea contractului sectorial/acordul-cadru din Legea nr.99/2016 privind achizițiile sectoriale, aprobate prin Hotărârea Guvernului nr.394/2016, cu modificările și completările ulterioare.”

Autori: deputați Laura-Cătălina  Vicol-Ciorbă și Simonis Alfred-Robert

(2) Nemodificat
(3) Nemodificat

5. La articolul 2, după alineatul (3) se introduce un nou  alineat, alineatul (31), cu următorul cuprins: 

„(31) În situația în care, până la îndeplinirea termenului de 150 de zile prevăzut la art. 1 alin. (2) nu a fost constituită o nouă garanție, aceasta se constituie automat prin mecanismul reținerilor succesive prevăzut la alin. (1) lit. a), în cuantumul prevăzut la art. 1 alin. (3) și (4)”

Autori: Barbu Florin-Ionuț – PSD, Iancu Marius Ionel – PSD

(4) Nemodificat
6. La articolul 2, după alineatul (4) se introduce un nou alineat, alineatul (5) cu următorul cuprins:

„(5) Pentru contractele de achiziție publică/ contractele sectoriale aflate în procedura de achizitie publică sau pentru care urmeaza fi organizată o procedură de achizitie publica garantia de participare se constituie prin virament bancar sau instrument de garantare emis în conditiile legii, de orice institutie financiara sau societate de asigurări.” 

Autor: deputat Laura-Cătălina  Vicol-Ciorbă
	Observație: În Regulamentul UE 575/2013 (art.4.1.27), entitățile din sectorul financiar includ instituțiile de credit, instituțiile financiare si societățile de asigurare

Amendamentul are în vedere situațiile probabile în care, în pofida tutror demersurilor efectuate, nu a fost posibilă constituirea unei noi garanții de bună execuție în celelalte modalități permise și conferă autorității/entității contractante un anumit nivel de securitate.


	6. 
	Art. 3 - Modificările contractelor prevăzute la art. 1 alin. (1), rezultate ca urmare a aplicării prevederilor art. 2 alin. (1), sunt asimilate situaţiei prevăzute la art. 221 alin. (1) lit. e) din Legea nr. 98/2016, cu modificările şi completările ulterioare, respectiv la art. 240 alin. (2) din Legea nr. 99/2016, cu modificările şi completările ulterioare, după caz.
	
	Nemodificat
	

	7. 
	Art. 4 - Prevederile prezentei ordonanţe de urgenţă se aplică contractelor de achiziţie publică/contractelor sectoriale aflate în derulare la data intrării în vigoare a prezentei ordonanţe de urgenţă şi care se află în situaţia prevăzută la art. 1 alin. (2) la aceeaşi dată.
	
	7. Articolul 4 se modifică și  va ava următorul cuprins:

„Art. 4. - Prevederile prezentei ordonanţe de urgenţă se aplică contractelor de achiziţie publică/contractelor sectoriale aflate în derulare, aflate în procedură de achiziție publică sau pentru care urmează a fi organizată o procedură de achiziție publică la data intrării în vigoare a prezentei ordonanţe de urgenţă şi care se află în situaţia prevăzută la art. 1 alin. (2) la aceeaşi dată.”

Autor: deputat Simonis Alfred-Robert
	

	8. 
	Art. 5 - Cel mai târziu cu 30 de zile înaintea expirării termenului de 90 de zile prevăzut la art. 1 alin. (2), autorităţile de management responsabile pentru managementul şi implementarea asistenţei financiare nerambursabile acordate de Uniunea Europeană, precum şi autorităţile care gestionează programe finanţate din fonduri publice vor proceda, după caz, la elaborarea reglementărilor pentru punerea în aplicare a prezentei ordonanţe de urgenţă, conform regulilor specifice programelor cu finanţare externă nerambursabilă, respectiv programelor finanţate din fonduri publice.
	
	Nemodificat
	


Anexa nr. 2

AMENDAMENTE RESPINSE

	Nr. crt
	Text de Lege în vigoare
	Amendamente respinse/autor
	1.Motivare pentru susţinerea amendamentului

2.Motivare pentru respingerea amendamentului


	Camera decizională

	1
	Având în vedere contextul generat în piaţă ca urmare a retragerii autorizaţiei de funcţionare, urmată de deschiderea procedurii falimentului împotriva unei societăţi de asigurare cu cotă de piaţă ridicată pe segmentul asigurărilor, ce deţine în portofoliu poliţe de asigurare în valoare de aproximativ 6 miliarde de lei, aferente contractelor de achiziţie publică/contractelor sectoriale,

ţinând cont de faptul că, în această situaţie, problemele legate de constituirea unor noi garanţii de bună execuţie în cadrul contractelor de achiziţie publică/contractelor sectoriale aflate în derulare sunt de natură să blocheze implementarea unor proiecte majore de investiţii, să afecteze în mod negativ gradul de absorbţie a fondurilor europene şi să conducă la neatingerea indicatorilor de program, existând riscul dezangajării fondurilor alocate României, în condiţiile în care, numai în cadrul Programului operaţional Infrastructură Mare 2014-2020, contractele afectate de această situaţie totalizează sume de peste 2,9 miliarde de euro,

 având în vedere, în contextul sus-menţionat necesitatea identificării celor mai bune soluţii pentru asigurarea îndeplinirii rolului garanţiei de bună execuţie în contractele de achiziţie publică/contractele sectoriale respectiv asigurarea autorităţii/entităţii contractante de îndeplinirea cantitativă, calitativă şi în perioada convenită a contractului; 

întrucât împrejurările de faţă vizează interesul public şi constituie elementele unei situaţii extraordinare ce nu suferă amânare, fapt care impune reglementarea, pe o perioadă determinată, a unor măsuri referitoare la garanţiile de bună execuţie constituite în cadrul contractelor de achiziţie publică şi al contractelor sectoriale;

 având în vedere faptul că parcurgerea procedurii parlamentare pentru adoptarea unui act normativ de forţa legii, care să reglementeze măsurile propuse pentru soluţionarea problemelor stringente generate pe piaţa achiziţiilor publice/achiziţiilor sectoriale de iminenţa falimentului unui asigurător cu cotă ridicată de piaţă, nu ar putea avea ca rezultat adoptarea respectivului act normativ în timp util, astfel încât să nu fie afectat interesul public,
	Având în vedere contextul generat în piaţă ca urmare a retragerii autorizaţiei de funcţionare, urmată de deschiderea procedurii falimentului împotriva unei societăţi de asigurare cu cotă de piaţă ridicată pe segmentul asigurărilor, ce deţine în portofoliu poliţe de asigurare în valoare de aproximativ 6 miliarde de lei, aferente contractelor de achiziţie publică/contractelor sectoriale,

ţinând cont de faptul că, în această situaţie, problemele legate de constituirea unor noi garanţii de bună execuţie în cadrul contractelor de achiziţie publică/contractelor sectoriale aflate în derulare sunt de natură să blocheze implementarea unor proiecte majore de investiţii, să afecteze în mod negativ gradul de absorbţie a fondurilor europene şi să conducă la neatingerea indicatorilor de program, existând riscul dezangajării fondurilor alocate României, în condiţiile în care, numai în cadrul Programului operaţional Infrastructură mare 2014-2020, contractele afectate de această situaţie totalizează sume de peste 2,9 miliarde de euro,

 având în vedere, atat contextul sus-menţionat cat si ca o masura strict necesara in contextul contractelor de achiziţie publica/contractelor sectoriale care au fost semnate, aflate in procedura de achiziţie publica sau pentru care urmeaza a fi organizata o procedura de achiziţie publica, necesitatea identificării celor mai bune soluţii pentru asigurarea îndeplinirii rolului garanţiei de bună execuţie în contractele de achiziţie publică/contractele sectoriale, respectiv asigurarea autorităţii/entităţii contractante de îndeplinirea cantitativă, calitativă şi în perioada convenită a contractului, întrucât împrejurările de faţă vizează interesul public şi constituie elementele unei situaţii extraordinare ce nu suferă amânare, fapt care impune reglementarea, pe o perioadă determinată, a unor măsuri referitoare la garanţiile de bună execuţie constituite în cadrul contractelor de achiziţie publică şi al contractelor sectoriale, având în vedere faptul că parcurgerea procedurii parlamentare pentru adoptarea unui act normativ de forţa legii, care să reglementeze măsurile propuse pentru soluţionarea problemelor stringente generate pe piaţa achiziţiilor publice/achiziţiilor sectoriale de iminenţa falimentului unui asigurător cu cotă ridicată de piaţă, nu ar putea avea ca rezultat adoptarea respectivului act normativ în timp util, astfel încât să nu fie afectat interesul public,

Autor: deputat Simonis Alfred-Robert

	2
	(2)În cazul contractelor prevăzute la alin. (1), aflate în curs de derulare, pentru care este necesară constituirea unei noi garanţii de bună execuţie ca urmare a retragerii autorizaţiei de funcţionare a societăţii de asigurări care a emis instrumentul de garantare, la solicitarea autorităţilor/entităţilor contractante, se constituie o nouă garanţie de bună execuţie, prin oricare dintre modalităţile prevăzute la art. 40 alin. (1) şi (3) din Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016, cu modificările şi completările ulterioare, respectiv la art. 46 alin. (1) şi (3) din Normele metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achiziţiile sectoriale, aprobate prin Hotărârea Guvernului nr. 394/2016, cu modificările şi completările ulterioare, de la data intrării în vigoare a prezentei ordonanţe de urgenţă până la momentul expirării termenului prevăzut la art. 262 alin. (32) din Legea nr. 85/2014 privind procedurile de prevenire a insolvenţei şi de insolvenţă, cu modificările şi completările ulterioare, respectiv 90 de zile de la data pronunţării hotărârii de deschidere a procedurii de faliment, dar nu mai târziu de 31 ianuarie 2023.
	1. La articolul 1, alineatul (2) se modifică și va avea următorul cuprins:

„(2) În cazul contractelor prevăzute la alin. (1), aflate în curs de derulare, pentru care este necesară constituirea unei noi garanţii de bună execuţie ca urmare a retragerii autorizaţiei de funcţionare a societăţii de asigurări care a emis instrumentul de garantare, la solicitarea autorităţilor/entităţilor contractante, se constituie o nouă garanţie de bună execuţie, prin oricare dintre modalităţile prevăzute la art. 40 alin. (1) şi (3) din Normele metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016, cu modificările şi completările ulterioare, respectiv la art. 46 alin. (1) şi (3) din Normele metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achiziţiile sectoriale, aprobate prin Hotărârea Guvernului nr. 394/2016, cu modificările şi completările ulterioare, începând de la data intrării în vigoare a prezentei ordonanţe de urgenţă și până cel târziu la momentul expirării termenului prevăzut la art. 262 alin. (3^2) din Legea nr. 85/2014 privind procedurile de prevenire a insolvenţei şi de insolvenţă, cu modificările şi completările ulterioare, respectiv în maxim 90 de zile de la data pronunţării hotărârii de deschidere a procedurii de faliment care nu poate fi mai târziu de 31 ianuarie 2023.

	4. La articolul 2, după litera b) a alineatului (1) se introduce o nouă literă, litera c), cu următorul cuprins:

c) printr-un instrument de garantare emis în condițiile legii, fără a fi necesară îndeplinirea condiției prevăzute la art.40 alin.(3) din Normele metodologice de aplicare a prevederilor referitoare la atribuirea contractului de achiziție publică-cadru din Legea nr.98/2016 privind achizițiile publice, aprobate prin Hotărârea Guvernului nr.395/2016, cu modificările și completările ulterioare, respectiv la art.46 alin.(3) din Normele metodologice de aplicare a prevederilor referitoare la atribuirea contractului sectorial/acordul-cadru din Legea nr.99/2016 privind achizițiile sectoriale, aprobate prin Hotărârea Guvernului nr.394/2016, cu modificările și completările ulterioare;

Autor: deputat Simonis Alfred-Robert

